
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1119 

10 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δασικής έκτασης 700 στρεμ¬ 
μάτων που κάηκε, στην Κοινότητα Πηνειάδα Ν. Τρι¬ 


κάλων. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 

σχεδίου του Δήμου Αθηναίων (Ν. Αττικής). 2 

Έγκριση πολεοδομικής μελέτης τμημάτων των πολεο- 
δομικών ενοτήτων 2,3 του Δήμου Κύμης (Νομ. Εύ¬ 
βοιας). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2627 (1) 


Κήρυξη ως αναδασωτέας δασικής έκτασης 700 στρεμμά¬ 
των που κάηκε, στην Κοινότητα Πηνειάδα Ν. Τρικάλων, 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Π.Δ. 532/70. 

2. Τις διατάξεις του άρθρου 24 παρ. 1 και άρθρου 117 
παρ. 3 του Συντάγματος της χώρας. 


3. Τις διατάξεις των άρθρων 38 και 41 του Ν. 998/1979 
«περί προστασίας των δασών και των δασικών εκτάσεων 
της χώρας». 

4. Τις σχετικές προς τούτο με αριθ. 88854/7483 εγκ. 
104/1.10.1975, 114812/2946 εγκ. 154/24.12.1975, 
159140/1077/12.3.1980, 160417/1180/8.7.1980 δια¬ 
ταγές του Υπ. Γεωργίας. 

5. Την αριθ. 6357/24.8.1993 αναφορά του Δασαρχείου 
Τρικάλων με την από 2.8.1993 έκθεση αυτοψίας του Δα¬ 
σολόγου Αθανασίου Τσιάνα περί κήρυξης ως αναδασω¬ 
τέας της εις το θέμα αναφερόμενης έκτασης, αποφασί¬ 
ζουμε: 

Κηρύσσουμε αναδασωτέα έκταση 700 στρεμμάτων 
Κοινοτικής χορτολιβαδικής έκτασης στη θέση «Κάστρο - 
Καναλάκι» περιφέρειας Κοινότητας Πηνειάδας με σκοπό 
την προστασία της και την επαναδημιουργία της δασικής 
βλάστησης που κάηκε την 26η Ιουλίου 1993 και η οποία 
προσδιορίζεται στο συνημμένο τοπογραφικό διάγραμμα, 
που αποτελεί αναπόσπαστο τμήμα της απόφασης αυτής 
και έχει ως όρια: 

Ανατολικά: Με κοινοτική δασική έκταση. 

Δυτικά: Με Εθνική Οδό Τρικάλων - Λάρισας. 

Βόρεια: Με κοινοτική δασική έκταση. 

Νότια: Με κοινοτική δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 1 Σεπτεμβρίου 1993 
Ο Νομάρχης 

ΓΕΩΡΓΙΟΣ ΠΑΠΑΒΑΣΙΛΕΙΟΥ 





ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου του Δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (ΦΕΚ 58/Α). 

2. Τις διατάξεις του Π. Δ/τος 470/1979 «περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979 (ΦΕΚ 138/Α ), όπως τρο¬ 
ποποιήθηκε με το από 19.6.1987 Π. Δ/γμα (ΦΕΚ 592/Δ ). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (ΦΕΚ 154/Α'), όπως τροποποιήθηκε με 
το αριθ. 367/1987 Π. Δ/γμα (ΦΕΚ 163/Α ). 

4. Τις διατάξεις του άρθρου 23 παρ. 1 (εδ. ιδ') του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α - ). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (ΦΕΚ 774/Β ). 

6. Την 16335/30.3.1993 πράξη συναίνεσης ενώπιον 
της Συμβολαιογράφου Αθηνών Βασιλικής Οικονόμου - Οι- 
κονομοπούλου, των Δημητρίου Κόντου ή Κοντογιάννη, 
Ελένης Αγουρίδη-Κοντογιάννη ή Κόντου και Ευφημίας 
Κανελλοπούλου-Κοντογιάννη ή Κόντου διά του πληρε¬ 
ξουσίου των Γεωργίου Αγουρίδη, δικαιούχων της μεταφο¬ 
ράς συντελεστή δόμησης του παρακάτω περιγραφομένου 
ακινήτου. 

7. Την κατόπιν αυτοψίας του υπαλλήλου Γεωργίου Κου- 
τσοδημήτρη, επιβεβαίωση των εμπλεκομένων στον υπο¬ 
λογισμό του μεταφερόμενου συντελεστή δόμησης στοι¬ 
χείων του ακινήτου που βρίσκεται εντός του ρυμοτομικού 
σχεδίου Αθηνών και επί της οδού Φλωρίνης 15. 

8. Την 634/1992 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 32151/29.6.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Αρθρο 1 

1. ΕγκρΙνεται η μεταφορά του συντελεστή δόμησης του 
ακινήτου (βαρυνομένου), που βρίσκεται εντός του ρυμο¬ 
τομικού σχεδίου Δήμου Αθηναίων (Ν. Αττικής) και επί της 
οδού Φλωρίνης αρ. 15 ιδιοκτησίας του Συλλόγου Οικογε- 
νείας Ανοιχτής θεραπευτικής Κοινότητας ΣΤΡΟΦΗ, και 
έχει χαρακτηρισθεί ως διατηρητέο με το από 29.9.1983 
Π. Δ/γμα (ΦΕΚ 568/Δ') και του οποίου το δικαίωμα μετα¬ 
φοράς συντελεστή δόμησης έχουν οι παραπάνω συναι- 
νούντες στην μεταφορά του συντελεστή δόμησης Δημή- 
τριος Κόντος ή Κοντογιάννης, Ελένη Αγουρίδη-Κοντο- 
γιάννη ή Κόντου και Ευφημία Κανελλοπούλου-Κοντο- 
γιάννη ή Κόντου, όπως το βαρυνόμενο ακίνητο φαίνεται 
με στοιχεία Α, Β, Γ, Δ, Α στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
81974/1993 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α) Εμβαδόν ακινήτου: 220,48 τ.μ. 

β) Ποσοστό κάλυψης: 70%. 

γ) Συντελεστής δόμησης βάσει του οποίου πραγματο¬ 
ποιείται η μεταφορά: 4,2. 

δ) Δομήσιμες επιφάνειες που αντιστοιχούν σ’ αυτό: 
220,48 τ.μ. χ 4,2 = 926,01 τ.μ. 

ε) Δομημένη επιφάνεια: 342,054 τ.μ. 

στ) Μεταφερόμενες δομήσιμες επιφάνειες: 583,95 τ.μ. 
(από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα των Δημητρίου Κόντου ή Κοντο- 
γιάννη, Ελένης Αγουρίδη-Κοντογιάννη ή Κόντου και Ευ¬ 
φημίας Κανελλοπούλου-Κοντογιάννη ή Κόντου, για εμβα¬ 
δόν 583,95 τ.μ. (από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (Τ ΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση πολεοδομικής μελέτης τμημάτων των πολεοδο- 

μικών ενοτήτων 2,3 του Δήμου Κύμης Νομ. Εύβοιας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 
και 6) και 7 (παρ. 1,2 και 4) του Ν. 1337/1983 «επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (ΦΕΚ 33/Α'), όπως το άρθρο 6 τροποποιή¬ 
θηκε με την παρ. 2 του άρθρου 8 του Ν. 1512/1985 «τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (ΦΕΚ 4/Α). 

2. Τις διατάξεις των άρθρων 1,2, 3, 9,11 και 29 του Ν. 
Δ/τος της 17.7.1992 «περί σχεδίων πόλεων κ.λπ.» (ΦΕΚ 
228/Α'), όπως μεταγενέστερα τροποποιήθηκαν και συ¬ 
μπληρώθηκαν. 

3. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (ΦΕΚ 
210/Α'), όπως τροποποιήθηκαν με το άρθρο 13 (παρ. 1,2, 
3) του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ)» (ΦΕΚ 141 /Α') και το 
άρθρο 1 (παρ. 3 και 4) του Ν. 1772/1988 «τροποποίηση 
διατάξεων του Ν. 1577/1988 «ΕΟΚ» και άλλες σχετικές 
διατάξεις» (ΦΕΚ 91/Α'). 

4. Τις διατάξεις του άρθρου 23 παρ. 1 (εδ. ιδ') του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α'). 

5. Την Υ.1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (ΦΕΚ 744/Β’). 

6. Την 56327/2488/21.8.1986 ^απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«έγκριση Γενικού Πολεοδομικού Σχεδίου (Γ.Π.Σ.) Κύμης 
(Ν. Εύβοιας)» (ΦΕΚ 1196/Δ716.12.1986). 

7. Την 25864/591/1989 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων «χαρακτηρισμός ως πυκνοδομημένων τμημάτων των 
πολεοδομικών ενοτήτων 2 και 3 του Δήμου Κύμης (Ν. Εύ¬ 
βοιας)». 

8. Την 11 /112/1990 γνωμοδότηση του Δημοτικού Συμ¬ 
βουλίου Κύμης. 

9. Τις 2/πρακ. 4/1991 και6/πρακτ. 15/1991 γνωμοδο¬ 
τήσεις τρυ Συμβουλίου Χωροταξίας, Οικισμού και Περι¬ 
βάλλοντος Ν. Εύβοιας. 

10. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/92 
(ΦΕΚ 154/Α') και το γεγονός ότι από τις διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ. 

11. Τις 46/1993 και 397/1993 γνωμοδοτήσεις του 
Συμβουλίου της Επικρατείας, με πρόταση του Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολε¬ 
οδομικών ενοτήτων 2 και 3 του Δήμου Κύμης (Ν. Εύβοιας), 
ως εξής: 


1. Των τμημάτων των πολεοδομικών ενοτήτων 2,3 που 
είναι οικισμός προ του έτους 1923 και έχουν χαρακτηρι- 
σθεί ως πυκνοδομημένα με την αριθ. 25864/591/1989 
απόφαση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, με τις διατάξεις των άρ¬ 
θρων 1 και 2 του Ν. Δ/τος της 17.7.1923. 

2. Των λοιπών τμημάτων που είναι αραιοδομημένα και 
αδόμητα με τις διατάξεις του Ν. 1337/1983. 

Καθορίζονται οικοδομήσιμοι χώροι, οδοί, πεζόδρομοι 
όπως φαίνεται στα τρία (3) σχετικά πρωτότυπα διαγράμ¬ 
ματα, σε κλίμακα 1:1.000 που θεωρήθηκαν από τον Προϊ¬ 
στάμενο της Δ/νσης Τοπογραφικών Εφαρμογών με την 
76494 πράξη του και που αντίτυπά τους σε φωτοσμί¬ 
κρυνση δημοσιεύονται με το παρόν διάταγμα. 

Άρθρο 2 

Εγκρίνεται, κατά τα οριζόμενα στα επόμενα άρθρα, ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με το άρθρο 1 παραγ. 2 του 
παρόντος και καθορίζονται οι όροι και περιορισμοί δόμη¬ 
σης του πυκνοδομημένου τμήματος του οικισμού του 
οποίου το πολεοδομικό σχέδιο εγκρίνεται με το άρθρο 1 
παρ. 1. 

Άρθρο 3 

Στους οικοδομήσιμους χώρους των παραπάνω περιο¬ 
χών, που χαρακτηρίζονται στα σχετικά διαγράμματα με 
στοιχεία Ο.Τ. επιτρέπεται η χρήση γενικής κατοικίας, 
όπως προσδιορίζεται με το άρθρο 3 του από 23.2/ 
6.3.1987 Π. Δ/τος (ΦΕΚ 166/Δ'). 

Άρθρο 4 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται κατά τομείς Γ, Δ και Ε, όπως φαίνεται στα ίδια 
διαγράμματα, ως εξής: 

Α. Τομέας Γ' (τμήμα πυκνοδομημένου οικισμού προ του 
1923, και αραιοδομημένη περιοχή). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

Β. Τομείς Δ' και Ε' (αραιοδομημένη περιοχή και αδό- 
μητη περιοχή). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφανείας τους. 

Γ. Και στους τρεις τομείς Γ, Δ, Ε ισχύουν τα παρακάτω: 

1. Επιπλέον των προϋποθέσεων του εδαφίου 1 των πε¬ 
ριπτώσεων Α και Β απαιτείται όπως το οικοδομήσιμο 
τμήμα του οικοπέδου εγγράφεται κάτοψη κτιρίου με ελά¬ 
χιστη επιφάνεια 50 τ.μ. και ελάχιστη πλευρά 5 μέτρα. 

2. Συντελεστής δόμησης: Οκτώ δέκατα (0,8). 

3. Μέγιστο επιτρεπόμενο ύψος των κτιρίων: έντεκα 
(11) μέτρα. 

Άρθρο 5 

Εκτός των ανωτέρω για τους τομείς Γ, Δ και Ε, ισχύουν 
τα εξής: 

α) Επιβάλλεται η κατασκευή στέγης εφόσον κατα¬ 
σκευαστεί κτίσμα πλέον του 50% του συντελεστή δόμη¬ 
σης, με κλίση από 22% έως 35%. 

β) Η επικάλυψη της στέγης γίνεται με κεραμίδια. 

γ) Η εξωτερική επιφάνεια των οικοδομών να είναι σοβα- 
ντισμένη τριπτή ή λιθόκτιστη. 

δ) Το συνολικό μήκος των μπαλκονιών στην πρόσοψη 
μπορεί να φθάσει μέχρι το 1 /3 του μήκους αυτής και μέχρι 
2 μ., ανά άνοιγμα πρόσβασης. 

ε) Η συνολική επιφάνεια των ανοιγμάτων (πόρτες - πα¬ 
ράθυρα) σε κάθε όψη ορόφου, μπορεί να φθάσει μέχρι το 
1 /3 της επιφάνειας αυτής. 

Η συνολική επιφάνεια των ανοιγμάτων στο ισόγειο στο 
οποίο κατασκευάζονται καταστήματα, μπορεί να φθάσει 
μέχρι τα 2/3 της επιφάνειας της πρόσοψης του ισογείου. 

στ) Το μέγιστο πλάτος ανοίγματος (πόρτα - παράθυρο) 
είναι 1,20 μ. (μετρούμενο από λαμπά σε λαμπά). 

ζ) Οι αναλογίες των παραθύρων, πλάτος προς ύψος, εί¬ 
ναι τουλάχιστον 1:1,5. 

η) Το συμπαγές ανάμεσα σε δύο ανοίγματα είναι τουλά¬ 
χιστον 50 εκ. 

θ) Απαγορεύονται οι περιφράξεις από αλουμίνιο, ετερ- 
νίτη και πλαστικό κάθε είδους, 
ι) Απαγορεύεται η κατασκευή προστεγασμάτων από 

αλουμίνιο, πλαστικό, ετερνίτη ή πλαστικοποιημένο ύφα¬ 
σμα. 

ια) Οι οικοδομικές άδειες εκδίδονται ύστερα από 
έγκριση της αρμόδιας επιτροπής (ΕΠΑΕ). 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



